Kerajaan Sementara Estonia

Kerajaan Sementara Estonia () dibentuk pada 24 Februari 1918 oleh Jawatankuasa Penyelamat Estonia yang dilantik oleh Maapäev, Perhimpunan Wilayah Estonia.

 Sejarah 
Kerajaan ini diketuai oleh Konstantin Päts. Beberapa anggota kabinetnya ialah Jüri Vilms (Menteri Kehakiman), Jaan Poska (Menteri Luar Negeri), Juhan Kukk (Menteri Kewangan), Jaan Raamot (Menteri Makanan dan Pertanian), Andres Larka (Menteri Perang), Villem Maasik (Menteri Buruh dan Kebajikan), Ferdinand Peterson (Menteri Jalan Raya), dan Peeter Põld (Menteri Pendidikan).

Fungsi utama kerajaan sementara ini ialah mendapatkan pengiktirafan diplomatik untuk kemerdekaan Estonia, menentang penjajahan Jerman, dan menganjurkan pilihan raya untuk Perhimpunan Perlembagaan Estonia.

Tidak lama selepas pembentukannya, Estonia diduduki oleh tentera Jerman dan diuruskan oleh Ober Ost. Susulan revolusi Jerman dan kekalahan Jerman dalam Perang Dunia Pertama pada 11 November, pihak berkuasa Jerman menyerahkan kuasa kepada Kerajaan Sementara Estonia pada 19 November 1918.

Dari 11 November hingga 27 November 1918, kabinet sementara kedua Konstantin Päts memerintah Estonia.

Kabinet sementara ketiga Päts berakhir apabila Kerajaan Sementara Estonia meletakkan jawatan pada 8 Mei 1919, selepas Perhimpunan Perlembagaan Estonia bermesyuarat pada 23 April 1919, dan kerajaan pertama yang dipilih secara rasmi mengambil alih pentadbiran Republik Estonia.

 Lihat juga 
 Perang Kemerdekaan Estonia
 Komun Buruh Estonia
 Kegabenoran Autonomi Estonia

 Catatan 

Category:Kemerdekaan Estonia
Category:Sejarah Estonia
Estonia